stanford-oval/wikipedia huggingface dataset:
Andrew Kishino
Ura

Kishino aloitti uransa rap-artistina, jolloin häntä pidettiin yhden hitin ihmeenä vuonna 1991, kappaleella "I Rhyme the World in 80 Days". Sittemmin Kishino muutti Los Angelesiin, jossa hän työskenteli aluksi hip-hop musiikin tuottajana. 2000-luvun alussa hän on tehnyt uraa ääninäyttelijänä, toimien useimmiten mainosäänenä, sekä videopelien ääninäyttelijänä. Kishino on tehnyt myös äänirooleja animaatioihin The Grim Adventures of Billy & Mandy ja Hämmästyttävä Hämähäkkimies, sekä toiminut kertojana televisiosarjoissa E! True Hollywood Story, ESPN Hollywood ja Beef: The Series.
Filmografia

| Vuosi | Animaatio/videopeli | Rooli |
| --- | --- | --- |
| 2021 | Star Wars: Visions | Izuma (jakso ”Kylämorsian”), Juro (jakso ”Yhdeksäs jedi”) |
| 2010 | G. I. Joe: Renegades | Storm Shadow |
| 2009 | Marvel: Ultimate Alliance 2 | Molten Man |
| 2009 | G.I. Joe: The Rise of Cobra | Night Creeper |
| 2009 | Transformers: Revenge of the Fallen | Breakaway |
| 2009 | X-Men Origins: Wolverine | sivuäänet |
| 2009 | Halo Wars | Warthog, Vulture, Wolverine, Generic Marine 03 |
| 2008 | Call of Duty: World at War | Tucker |
| 2008 | Metal Gear Solid 4: Guns of the Patriots | vihollissotilaat, MGO sotilaat |
| 2008–2009 | Hämmästyttävä Hämähäkkimies | Kenny 'King' Kong, Ned Lee |
| 2007 | Uncharted: Drake's Fortune | merirosvo #5 |
| 2007 | Ratchet & Clank Future: Tools of Destruction | Device Grummel |
| 2007 | Transformers: The Game | Jazz, sivuäänet |
| 2007 | Spider-Man 3 | sivuäänet |
| 2006 | The Sopranos: Road to Respect | sivuäänet |
| 2006 | The Grim Adventures of Billy & Mandy | tuomari, pelaaja #41 |
| 2005 | American Wasteland | sivuäänet |
| 2004 | EverQuest II | luutnantti Fenwill, Liege Aquila, sivuäänet |
Aiheesta muualla

CED Voices
Voice Chasers (Arkistoitu – Internet Archive)
András Szerafininpoika

| András Szerafininpoika> Transilvanian voivodi |
| --- | --- |
 1235  
Edeltäjä:  Dénes Türje
Seuraaja:  Pósa Sólyominpoika
Henkilötiedot
Kuollut: 11. huhtikuuta 1241 Muhi, Unkarin kuningaskunta
András Szerafininpoika (unk. Szerafin fia András) oli unkarilainen aatelinen, jolla oli useita korkea-arvoisia luottamustehtäviä  Unkarin kuninkaiden Andreas II:n sekä Béla IV:n aikana.  András oli Transilvanian viimeinen voivodi, jonka kuningas Andreas II nimitti.
András kuoli 11. huhtikuuta vuonna 1241 Muhin taistelussa kruunun rinnalla taistelussa Mongolien imperiumia vastaan.
András Wanié

| Mitalit> Maa:   Unkari.Miesten uinti. Olympialaiset  | Mitalit> Maa:   Unkari.Miesten uinti. Olympialaiset  | Mitalit> Maa:   Unkari.Miesten uinti. Olympialaiset  | Maa:   Unkari> Miesten uinti. |
| --- | --- | --- | --- |
|  Pronssia | Los Angeles 1932 | 4 × 200 m vapaauintiviesti |  |
| EM-kilpailut  | EM-kilpailut  | EM-kilpailut  |  |
|  Kultaa | Pariisi 1931 | 4 × 200 m vapaauintiviesti |  |
|  Hopeaa | Budapest 1926 | 4 × 200 m vapaauintiviesti |  |
|  Pronssia | Bologna 1927 | 4 × 200 m vapaauintiviesti |  |
András Wanié (23. huhtikuuta 1911 Szeged – 12. marraskuuta 1976 Sacramento, Yhdysvallat) oli unkarilainen uimari ja olympiamitalisti. Hänen seuransa oli Szegedi Úszó Egylet.
Wanié oli voittamassa hopeaa EM-kisojen 4 × 200 metrin vapaauintiviestistä vuonna 1926 ja sai seuraavana vuonna lajista pronssisen mitalin. Hän ui maansa joukkueessa myös Amsterdamin olympialaisissa 1928, joissa Unkari oli neljäs, ja vuoden 1931 EM-kilpailuissa, joista joukkue voitti kultaa. Wanié putosi olympialaisissa 1932 100 metrin vapaauinnissa ensimmäisellä kierroksella, mutta sai viestistä pronssia.
Myös Andrásin isoveli Rezső oli uimari.
Antreas ja syntinen Jolanda

| Antreas ja syntinen Jolanda |
| --- | --- |

Ohjaaja:  Valentin Vaala
Käsikirjoittaja:  Turo Kartto
Perustuu:  Antti Kokkolan aihe 1940, josta syntyi Ilmari Mäkitien nimellä romaani Maailman kasvot 1945
Tuottaja:  Matti Schreck
Säveltäjä:  Harry Bergström
Kuvaaja:  Eino Heino
Leikkaaja:  Valentin Vaala
Lavastaja:  Igor Karpinsky
Pääosat:  Kirsti Hurme Olavi Reimas Kaija Rahola Kille Oksanen
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1941
Kesto:  101 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Antreas ja syntinen Jolanda on Valentin Vaalan ohjaama elokuva vuodelta 1941. Sen perustana on Antti Kokkolan eli Tatu Pekkarisen aihe, josta myöhemmin syntyi – myös salanimellä – romaani Maailman kasvot.
Elokuvan tekovaihe oli Vaalan parhaan luomisvireen aikaa. Tarinassa päähenkilönä on hyväntahtoinen sokea Antreas (Olavi Reimas), jota syntinen Jolanda (Kirsti Hurme) höynäyttää.
Näyttelijät

| 0 | 1 | 2 |
| --- | --- | --- |
|  Kirsti Hurme  | … |  Jolanda Matsson   |
|  Olavi Reimas  | … |  Antreas Tuurio   |
|  Kaija Rahola  | … |  Martta Miettinen   |
|  Kille Oksanen  | … |  Reinar   |
|  Aino Lohikoski  | … |  Miettiskä   |
|  Varma Lahtinen  | … |  Matssonska   |
|  Topo Leistelä  | … |  lehtori   |
|  Elli Ylimaa  | … |  täti Auroora   |
|  Reino Valkama  | … |  Jaakko-setä   |
|  Rakel Linnanheimo  | … |  sairaanhoitajatar   |
|  Martti Seilo  | … |  tohtori Sukanen   |
|  Matti Aulos  | … |  lääkäri   |
|  Aku Peltonen  | … |  konstaapeli   |
|  Ossi Korhonen  | … |  sisustusarkkitehti   |
|  Ida Salmi  | … |  nainen Kauppatorilla   |
|  Arvi Tuomi  | … |  tuomari   |
|  Tuli Arjo  | … |  turkisliikkeen myyjätär   |
|  Emma Väänänen  | … |  nainen Kasinolla   |
|  Asser Fagerström  | … |  pianisti   |
|  Kerstin Nylander  | … |  Kasinon johtajatar   |
|  Eija Hiltunen  | … |  konttorityttö   |
Vastaanotto

Aikalaisarvioissa elokuva sai järjestään kiittäviä arvioita nimeään lukuun ottamatta, jota esimerkiksi Olavi Vesterdahl (Aamulehti) piti banaalina. Paula Talaskiven mukaan onnistuminen oli sekä Turo Karton että ohjaajan Valentin Vaalan suuri ansio. Vaala onnistui ”säilyttämään alkuperäisen tarinan suurimman avun, kertomuksen viehättävän sydämellisyyden, lämpimän inhimillisyyden”. Poikkeus myönteisistä arvioijista oli Eino Palola (Helsingin Sanomat), jonka mielestä elokuva vaikutti ”hiukan avuttomalta”.
Myöhemmin elokuva on saanut osakseen enemmänkin kielteistä kommentointia. Pertti Lumirae (Suomen Sosialidemokraatti, 1981) katsoo että vakavasta aiheesta on tullut ”puhdasta viikkolehtiviihdettä”, ja Markku Tuuli (Katso, 1981) näkee sen ajan kuluttamana.
Vuonna 2012 Arto Pajukallio toteaa, että elokuva kuuluu erikoiseen sokeutta ja näön palautumista käsitelleiden suomalaisten melodraamojen joukkoon ja on niistä hämmentävin. Elokuvassa on jopa kauhuelokuvan piirteitä.
André

André, Andrée tai Andree voi tarkoittaa seuraavia:
André, miehen etunimi
André (s. 1979), armenialainen poplaulaja
André, André Álvaro Batista do Nascimento (s. 1977), brasilialainen beachfutispelaaja
André, Kari Litmasen säveltämä ja Jiri Nikkisen säveltämä laulu, joka Marita Taavitsaisen esittämänä vuonna 1998 voitti Syksyn sävel -kilpailun
André, sukunimenä:
André André (s. 1989), portugalilainen jalkapalloilija
António André (s. 1957), portugalilainen jalkapalloilija
Carl Severin Andrée, ruotsalainen insinööri, toinen Andrée & Rosenqvist -yhtiön perustajista
Charles André (1842–1912), ranskalainen tähtitieteilijä
Elfrida Andrée (1841–1929), ruotsalainen säveltäjä, kapellimestari, urkuri ja sähköttäjä
Georges André (1889–1943), ranskalainen yleisurheilija
Ingrid Andree (s. 1931), saksalainen näyttelijä
John André (1750–1780), vakoojana hirtetty brittiläinen majuri
Louise André (s. 1913), kanadalainen oopperalaulaja ja musiikkipedagogi
Mark Andre, alk. Marc André (s. 1964), ranskalainen säveltäjä
Maurice André (1933–2012), ranskalainen trumpetisti
Peter André (s. 1973), brittiläinen poplaulaja, lauluntekijä ja televisioesiintyjä
Salomon Andrée (1854–1897), ruotsalainen insinööri, lentäjä, tutkimusmatkailija ja naparetkeilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”André”, voi hakea sivunnimihaulla, laajalla sivunnimihaulla tai tekstihaulla.
Antonio Cesti

Antonio Cesti (5. elokuuta 1623 – 14. lokakuuta 1669) oli italialainen säveltäjä, tenorilaulaja ja urkuri.
Cesti syntyi Arezzossa ja opiskeli useiden paikallisten muusikkojen johdolla. Vuonna 1637 Cesti liittyi fransiskaaniveljestöön. 1650-luvulla hän toimi Firenzessä maestro di cappellana. Vuodesta 1666 lähtien Cesti toimi varakapellimestarina Wienissä.
Cesti sävelsi muun muassa oopperoita ja kantaatteja. Hänen pääteoksensa ja kuuluisimmat oopperansa ovat La Dori (1663) ja Il pomo dóro (1667). Cesti kuului aikansa merkittävimpiin oopperasäveltäjiin.
Teoksia > Oopperat

Orontea (1649, sovitettu uudelleen 1656)
Alessandro vincitore di se stesso (1651)
Il Cesare amante (1651)
La Cleopatra (1654)
L'Argia (1655)
La Dori (1657)
Venere cacciatrice (1659)
La magnanimità di Alessandro (1662)
Il Tito (1666)
Nettuno e Flora festeggianti (1666)
Le disgrazie d'amore (1667)
Il pomo d'oro (1668)
Ashburysin rautatieasema

| Ashburys |
| --- | --- |

Perustiedot
Lyhenne:  ABY
Aiemmat nimet:  Ashbury’s (1855) Ashbury’s for Openshaw (1855–1856) Ashbury’s for Belle Vue (1856–?)
Rataosa:  Glossop Line
Sijainti:  53°28′18.5″N, 002°11′42″W
Osoite:  Pottery Lane, Ashburys, Suur-Manchester, M12 5BY
Paikkakunta:  Openshaw, Manchester
Valtio:  Yhdistynyt kuningaskunta
Avattu:  heinäkuu 1855
Liikenne
Käyttäjiä (v.):  90 950 (2017–2018)
Liikennöitsijä(t):  Northern
Ratapiha
Raiteisto:  2 laituriraidetta
Aiheesta muualla
 Wikimedia Commons 
Ashburysin rautatieasema on rautatieasema Manchesterin Openshaw’ssa. Se sijaitsee Glossop Linen varrella keskustan itäpuolella. Se on aiemmin tunnettu nimillä Ashbury’s, Ashbury’s for Openshaw ja Ashbury’s for Belle Vue.
Asema avattiin heinäkuussa 1855. Sitä käytti 90 950 matkustajaa kaudella 2017–2018.
Ahtaanrako

| Ahtaanrako |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°52′30″N, 24°52′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Leveäjärveen 
Järvinumero:  35.723.1.046
Mittaustietoja
Pinnankorkeus:  149,4 m  
Rantaviiva:  0,629 km  
Pinta-ala:  1,606 ha  
Saaria:  ei saaria 
 fiAhtaanrako 
Ahtaanrako  on Keski-Suomessa Jämsän Hallin lähellä sijaitseva lampi.
Maantietoa

Lammen pinta-ala on 1,6 hehtaaria ja se on 250 metriä pitkä ja 150 metriä leveä. Se sijaitsee Hallinmäen koillispuolella Leveäjärven länsipuolella. Lammella ei ole kartan mukaan saaria ja se on autio. Sen rantaviivan pituus on 650 metriä ja sen rannat ovat metsämaata, joka on enimmäkseen soistunutta.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 149,4 metriä mpy. Siihen on johdettu kolme metsäojaa, jotka tuovat soistuneiden metsien ja Rimminsuon kuivatusojia.
Historiaa

Vuoden 1963 peruskartassa lammesta oli kaivettu laskuoja Leveänjärveen. Muita ojia ei silloin ollut johdettu järveen. Ne näkyvät seuraavassa vuoden 1980 kartassa.
Ashcan School

Ashcan School (engl. 'tuhka-astiasuuntaus') oli Yhdysvalloissa etenkin 1920-luvulla toiminut kuvataiteilijoiden ryhmä, jonka teokset kuvasivat usein arkista kaupunkielämää yksityiskohtaisesti. Ulkoista todellisuutta todenmukaisesti kuvanneen taiteilijaryhmän esikuvana oli 1907 perustettu The Eight -ryhmä.
Ashcan School -ryhmään kuuluivat muun muassa seuraavat taiteilijat:
George Wesley Bellows
William Glackens
Robert Henri
George Luks
Everett Shinn
John Sloan
Asetelmakerroin

Asetelmakerroin mittaa otanta-asetelman tilastollista tehokkuutta suhteessa  yksinkertaiseen satunnaisotantaan. Se määritellään seuraavasti:
deff({\hat {t}})={\frac {{\hat {v}}({\hat {t}})}{{\hat {v}}_{SRS}({\hat {t}})}},
missä osoittaja on otanta-asetelman totaaliestimaattorin otosvarianssi ja nimittäjä on oletettu yksinkertaisen satunnaisotannan otosvarianssi, joka tulisi kyseeseen samanlaisen otoskoon suhteen. Asetelmakertoimen avulla pystytään laskemaan myös tehokas otoskoko seuraavasti:
n_{eff}={\frac {n}{deff({\hat {t}})}},
missä todellinen otoskoko n on jaettu totaaliestimaatin asetelmakertoimella.
Tulkinta

Survey-otannassa luonnollinen päämäärä on tietysti se, että  deff({\hat {t}})<1. Tällaisissa tilanteissa lisäinformaation käyttö otanta-asetelman rakentamisessa on hyödyllistä. Ositettu otanta ja otanta otosyksikön koon mukaan (PPS) ovat useimmiten käytetyimmät tähän tarkoitukseen. Tehokkuutta voidaan myös parantaa lisäämällä avustavaa dataa estimointiproseduuriin malliavusteisten tekniikoiden avulla.
Ryväsotannassa törmätään usein tilanteeseen jolloin  deff({\hat {t}})>1. Tämä johtuu siitä, että rypäissä esiintyy sisäkorrelaatiota kiinnostuksen kohteina olevien muuttujien suhteen.
Mikäli  deff({\hat {t}})=1, niin otanta-asetelman tehokkuus on samansuuruinen kuin se olisi yksinkertaista satunnaisotantaa käytettäessä.
Arthur von Weissenberg

Arthur Emil von Weissenberg (25. tammikuuta 1863 Viipuri – 15. helmikuuta 1945 Helsinki) oli suomalainen hovioikeudenneuvos, sotaylioikeuden puheenjohtaja ja kansanedustaja.
Von Weissenbergin vanhemmat olivat prokuraattori Alexander von Weissenberg ja Constance Maria Åkerman. Hän pääsi ylioppilaaksi 1881, suoritti yleisen oikeustutkinnon 1886 ja sai varatuomarin arvon 1889. Arthur von Weissenberg oli naimisissa vuodesta 1896 taiteilija Ester Irene Kumlinin kanssa.
Uransa alussa von Weissenberg toimi asianajajana Viipurissa ja oli Viipurin raastuvanoikeuden ja maistraatin oikeusneuvosmiehenä. Hän oli Viipurin hovioikeudessa kanslistina 1895–1897, reistraattorina 1897–1898, ylimääräisenä viskaalina 1898, notaarina 1898–1900, varakanneviskaalina 1900–1901, asessorina 1901–1904 ja hovioikeudenneuvoksena 1904–1909. Viimeksi von Weissenberg toimi Ilomantsin tuomiokunnan tuomarina 1909–1920 ja sotaylioikeuden puheenjohtajana 1920–1933. Hän toimi myös valtiorikosylioikeuden puheenjohtajana.
Von Weissenberg oli aatelissäädyssä sukunsa edustaja säätyvaltiopäivillä 1899. Hän oli suomalaisen puolueen kansanedustajana 1914–1917 edustaen Kuopion läänin itäistä vaalipiiriä. Weissenberg oli myös Joensuun kaupunginvaltuuston puheenjohtaja vuodesta 1917 ja toimi Viipurin rahatoimikamarin sihteerinä 1897–1898.
Anna Danielintytär

Anna Danielintytär (k. 1685)  oli suomalainen postimestari.
Miehensä kuoleman jälkeen Anna Danielintytär toimi tämän seuraajana postimestarina.
Anna Cramer

Anna Cramer
Anna Cramer (15. heinäkuuta 1873 Amsterdam – 4. kesäkuuta 1968) oli alankomaalainen säveltäjä.
Cramer opiskeli Amsterdamin konservatoriossa. Valmistuttuaan vuonna 1897 hän lähti Saksaan, jossa hänelle opettivat sävellystä Wilhelm Berger ja Max von Schillings. Monia Cramerin lauluja esitettiin Alankomaissa ja Saksassa vuosina 1906–1907. Hänen laulunsa op. 1–4 julkaistiin Saksassa vuosina 1907–1910. Cramer asui vuosina 1910–1925 Münchenissä ja Berliinissä. Muutettuaan Wieniin hän teki läheistä yhteistyötä Walter Simlingerin kanssa. Simlinger kirjoitti libretot Cramerin oopperoihin Der letzte Tanz ja Dr. Pipalumbo (1926–1927).
Cramer kärsi toistuvista taloudellisista ja terveydellisistä ongelmista. Hän joutui psykiatriseen laitokseen vuonna 1930. Päästyään sieltä tammikuussa 1931 hän palasi Alankomaihin, mutta vetäytyi julkisesta elämästä eikä hänen teoksiaan enää julkaistu hänen eläessään. Cramer joutui laitoshoitoon uudelleen vuonna 1960 ja pysyi hoidettavana kuolemaansa saakka. Hänen käsikirjoituksiaan säilytetään Nederlands Muziek Instituutissa Haagissa.
Alex Jones

| Alex Jones |
| --- | --- |
 Alex Jones vuonna 2017
Henkilötiedot
Koko nimi:  Alexander Emerick ”Alex” Jones
Syntynyt: 11. helmikuuta 1974 (ikä 50) Dallas, Texas, Yhdysvallat
Ammatti:  Radiojuontaja, ohjaaja, näyttelijä ja kirjailija
Ohjaaja
Taiteilijanimet:  Alexander Jones Emerick Jones
Aktiivisena:  1980–
Tunnetuimmat ohjaukset:  Endgame Loose Change The Obama Deception
 Nimikirjoitus
Aiheesta muualla
InfoWars.com, PrisonPlanet.TV
IMDb 
Alexander Emerick "Alex" Jones (s. 11. helmikuuta 1974 Dallas, Texas) on yhdysvaltalainen radiojuontaja, kirjoittaja, journalisti, elokuvantekijä ja salaliittoteoreetikko. Hänen syndikoitu päivittäinen uutis- ja puheohjelmansa Alex Jones Show lähetetään Genesis Communication Networkin kautta yli 100:n AM-, FM- ja paikallisradion kautta kaikkialle Yhdysvalloissa ja internetissä podcastina.
Jonesin perustamia internetsivuja ovat Infowars.com, PrisonPlanet.tv, PrisonPlanet.com ja NewsWars.com. Jonesin YouTube-kanavalla oli yli 2 miljoonaa tilaajaa ja sen kautta oli katsottu ohjelmia marraskuuhun 2017 mennessä yli 1,434 miljardia kertaa. Kuuntelija- ja katsojatilastojen mukaan yksi suosituimmista vieraista ohjelmassa on ollut Gerald Celente.
Alex Jones poistettiin täydellisesti suurimmilta verkkosivustoilta, kun YouTube, Facebook, Apple, Spotify poistivat hänen kanavansa elokuussa 2018.
Jones pääsi ääneen uudelleen vasta joulukuussa 2023, kun Tucker Carlson haastatteli häntä ohjelmaansa.
Seuraavana päivänä Elon Musk kysyi X/Twitterin käyttäjiltä pitäisikö Jonesin paluu sallia, mitä yli 70 % käyttäjistä kannatti.
Radio-ohjelmassaan Jones käsittelee muun muassa väitettyä uutta maailmanjärjestystä, hallituksen, sotatoimien, talouden ja yksilönvapauden tilaa päivän uutisten, Yhdysvaltain hallituksen asiakirjojen ja ohjelmaan soittavien vieraitten kanssa. Jonesia on kuvailtu oikeistolaiseksi, konservatiiviseksi  ja salaliittoteoreetikoksi. Psykologi todisti oikeudessa, että Jonesilla on diagnosoitu narsistinen persoonallisuushäiriö.
Alex Jones Show

Lähetystä kuullaan yli 100 kanavalta Yhdysvalloissa jokainen arkipäivä klo 11:00–14:00 paikallista aikaa. Kolmen tunnin pituinen ohjelma käy läpi päivän uutisia ja tapahtumia. Radio-ohjelmaan soittavat sekä ohjelmaan ennalta sovitut vieraat sekä kuuntelijat. Ohjelmia voi kuunnella suorastreamina internetistä ja lukuisilta yhdysvaltalaisista radiokanavilta tai ladata myöhemmin infowars.com-sivujen audioarkistosta. Radiolähetystä voi seurata myös suorana videolähetyksenä. Ohjelmaa voi tukea videojäsenyyden ja oheistuotteitten kautta sekä kerran vuodessa noin vuorokauden kestävän "Money Bomb"-lähetysten yhteydessä.
Alex Jones Show’n sisältöä on kokoamassa noin 17 henkilön ryhmä kirjoittajia.[lähde? ] Ohjelmassa ovat vierailleet mm. Vietnamin sodan veteraani ja Minnesotan entinen kuvernööri, salaliittoteoreetikko Jesse Ventura, kongressiedustaja ja presidenttiehdokas Ron Paul, tulevaisuudentutkija Gerald Celente, näyttelijät Christopher Walken, entinen presidentti Donald Trump, elokuvaohjaaja Mike Norris, kirjailija Vincent Bugliosi, David Icke, Matt Drudge, poliitikko Dennis Kucinich sekä Richard Belzer. Näyttelijöistä ohjelmassa on vieraillut ainakin Charlton Heston, G. Edward Griffin ja Joe Rogan.
Jones kuvailee itseään libertaristiksi ja paleokonservatiiviksi, joka vastustaa Yhdysvaltain hallinnon ja suurten pankkiirien (Goldman Sachs, Rothschild, Lehman Brothers ja Morgan Stanley) toimenpiteitä. Hän on kritisoinut Rothschildin pankkiirisukua Natsi-Saksan ja eri sotien rahoittamisesta. Jonesin mukaan Yhdysvaltain hallinto oli syyskuun 11. päivän iskujen takana ja käytti iskuja pelon lietsomiseen, sotatoimien oikeuttamiseen ja kansalaisoikeuksien rajoittamiseen. Alex Jones Show’ssa on myös tuotu esiin hallituksen myöntämää skandaalia, jossa se on myynyt ja toimittanut tuhansia automaattiaseita suoraan Meksikon huumekartelleille.
Hän on tuonut esiin teorian, että Sandy Hookin koulusurmat oli lavastettu, tavoitteena aseiden omistusoikeuden rajoittaminen, mutta on useaan otteeseen kertonut muuttaneensa mieltään.
Uskonnoltaan Alex Jones on kristitty. Hän vastustaa aborttia, jota hän pitää murhana.
Jones vastustaa geenimanipulointia ja kannattaa luomuviljelyä.
Dokumenttielokuvat

Jones on tuottanut useita dokumenttielokuvia. Dokumenteissaan hän sanoo tuovansa esiin valtaapitävän eliitin hämäräperäisiä toimia ja yhteyksiä terroritekoihin. Varsinkin syyskuun 11. päivän iskujen jälkeen hänen dokumenttinsa ovat keskittyneet kertomaan, kuinka Yhdysvaltain hallinto ja Uusi maailmanjärjestys -salaseura (New World Order/NWO) olivat näiden terrori-iskujen takana, sekä kertomaan Jonesin teorioita terroriteoista ja niiden tarkoitusperistä ja seurauksista.
Hänen tunnetuimpia dokumenttejaan ovat mm.
America: Destroyed by Design (1998)
Dark Secrets: Inside Bohemian Grove (2000)
Martial Law 9/11: Rise Of The Police State (2005)
TerrorStorm (2006)
ENDGAME: Blueprint For Global Enslavement (2007)
The 9/11 Chronicles Part One: Truth Rising (2008)
The Obama Deception (2009)
Fall Of The Republic - The Presidency Of Barack H Obama (2009)
Reflections and Warnings: An Interview with Aaron Russo (2009)
Police State IV: The Rise Of FEMA (2010)
Invisible Empire: A New World Order Defined by Jason Bermas (2010)
New World Order: Blueprint of Madmen (2012)
Sandy Hook -oikeudenkäynti

Alex Jones väitti joulukuun 14, 2012 tapahtuneen Sandy Hook -kouluammuskelun olleen lavastettu ja uhrien vanhempien olleen vain kriisinäyttelijöitä. Tämä on osoitettu vääräksi tiedoksi. Jones väitti, että Sandy Hookin ampuminen oli "täysin väärennös" ja "jättimäinen huijaus", jonka toisen perustuslain muutoksen vastustajat olivat toteuttaneet. Maaliskuussa 2018 kuusi Sandy Hook Elementary Schoolin ampumisen uhrien perhettä ja hyökkäykseen vastannut FBI-agentti nostivat Jonesia vastaan kunnianloukkauskanteen väärien väitteiden levittämisestä, mikä johti eloonjääneiden häirintään, ahdisteluun ja uhkailuun.
27. syyskuuta 2021 Teksasin piirituomari antoi Jonesia vastaan kolme yksipuolistaselvennä tuomiota, joissa häntä vaaditaan maksamaan kaikki vahingonkorvaukset kahdessa kanteessa, jotka Sandy Hookissa kuolleiden lasten perheet olivat nostaneet häntä vastaan vuonna 2018. Nämä tuomiot tulivat sen jälkeen, kun Jones oli toistuvasti jättänyt luovuttamatta asiakirjoja ja todisteita tuomioistuimen määräämällä tavalla, mitä tuomari luonnehti "räikeäksi vilpilliseksi vilpillisyydeksi ja tunteettomaksi piittaamattomuudeksi sääntöjen mukaisista löytämisvelvollisuuksista".
Jones teki sovintoesityksen, jossa hän tarjosi 19:lle uhrilleen 120 000 dollarin korvauksia kullekin, mutta useimmat torjuivat tarjouksen heti.
Huhtikuussa 2022 Jones määrättiin korvaamaan miljoonan dollarin oikeudenkäyntikulut kahdelle vanhemmista ja yhdelle muulle henkilölle, jota Jones oli valheellisesti väittänyt ampujaksi. Vuosina 2015–2018 Jones oli tienannut lisäravinteita myyvällä verkkokaupallaan yhteensä 165 miljoonaa dollaria, keskimäärin 110 000 dollaria päivässä. Erityisesti päivät, jolloin Jones levitti radiossa valheita Sandy Hookista, olivat kaupalle tuottoisia.
Vuonna 2022 oikeusistuimet määräsivät Jonesin ja hänen yhtiönsä maksamaan yhteensä 1,5 miljardin dollarin vahingonkorvaukset Sandy Hookin lasten perheille.
Jonesin uhrien mukaan Jones pyrki välttämään vahingonkorvauksien maksamisen siirtämällä varansa perheenjäsenten tai pöytälaatikkoyritysten haltuun. Jones haki yhtiönsä ja itsensä yrityssaneerauksen suojaan.  Oikeus kuitenkin määräsi, ettei Jones voi välttää korvauksien maksamista yrityssaneerauksen avulla, vaan hänen täytyy korvata loukkaamilleen perheille ainakin 1,1 miljardia dollaria.
Sosiaalisen median rajoitteet

YouTube poisti Jonesin kanavan 6. elokuuta 2018. Alex Jones Channel -kanavalla oli tuolloin 2,4 miljoonaa tilaajaa ja sen videoita oli katsottu yli 1,5 miljardia kertaa. Kanava rajoitettiin ensin heinäkuussa lasten vaarantamisen ja vihapuheen takia ja poistettiin kokonaan, koska Alex Jones oli toistuvasti esiintynyt YouTube-videoilla, vaikka hänellä oli päällä 90:n päivän kielto YouTubesta. Facebook poisti 2018 elokuussa Jonesin ja hänen ohjelmiensa ja kanavansa sivut ja Apple ja Spotify poistivat hänen podcastinsa. 7. syyskuuta, myös Twitter poisti hänen ja Infowarsin kanavat.. Kaikissa tapauksissa perustelut liittyivät kiusaamiseen,ahdisteluun, vihapuheeseen tai alustojen yhteisönormien rikkomiseen.
2. toukokuuta 2019 Facebook poisti Jonesin palvelusta.
Yksityiselämä

Jonesilla on diagnosoitu narsistinen persoonallisuushäiriö. Asia tuli ilmi osana oikeudenkäyntiä.